jkorsvik/nowiki_second_scrape_merged huggingface dataset:
Kogelbergfjellene

Kogelbergfjellene er en fjellkjede som ligger langs kysten av Falsebukta i Western Cape i Sør-Afrika. Fjellene inngår i Cape Fold Belt og begynner sør for Grabouw. De danner et bratt kystnært område ved den lille byen Kleinmond. Kogelberg-området har de bratteste og høyeste klippene som fører rett ut i havet langs den sørafrikanske kystlinjen. Hovedvei R44 følger en naturskjønn rute langs denne delen av kysten. 
Fjellene består i hovedsak av Table Mountain sandstein og danner noe veldig ulendt terreng som er svært rik på fynbos, flora tilhørende Western Cape. Elgin Valleys (Elgindalen) omkringliggende fjellkjeder anses for å være sentrum av Cape floraregion, og her finnes flere plantearter enn noe annet sted i den florale regionen. Området har middelhavsklima, men mye mildere enn gjennomsnittet som følge av kontinuerlige havvinder som blåser fra Sør-Atlanteren. Vinterperioden er ofte svært våt og kjølig, mens somrene er preget av tørke, vamre og vind. Snø forekommer noen ganger på de høyeste toppene. Området er vernet innenfor Kogelberg Biosphere Reserve (Kogelberg biosfærereservat) og består av et vernet kjerneområde på 103 629 hektar. Det høyeste fjellet er Koeëlberg (afrikaans for «Kulefjellet») som har en høyde på 1 289 moh. 

Byer og landsbyer i denne regionen inkluderer:

Rooiels
Pringle Bay
Betty's Bay
Kleinmond
Grabouw


== Eksterne lenker ==
(en) UNESCO - Kogelberg biosfærereservat
(en) Kogelberg naturreservat
(en) Luksuriøse bomuligheter innenfor Kogelbergbiosfæren Arkivert 10. januar 2010 hos Wayback Machine.
Israel Krupp

Israel Krupp (født 9. mars 1908 i Kristiania, død 25. oktober 1991 i Sør-Fron) var en norsk idrettsmann, motstandsmann og fabrikkeier. Hans jødiske foreldre var født i Litauen, og kom til Norge i 1905.Krupp var aktiv skiløper og en habil fotballspiller. Han representerte Oslokameratene (1928–1930) og Frigg (1931-1936), og spilte 19. juni 1930 for det norske landslaget, i en kamp mot Sveits, som Norge vant 3–1. Han ble også flere ganger tatt ut på Oslos bylag. Hans yngre bror Leopold, som døde under krigen, var også en habil fotballspiller, som spilte for Frigg og Sagene.
I 1942 flyktet Krupp sammen med sin kone og sønn til Sverige. Han mistet ti medlemmer av sin familie under krigen: Hans far, søster, fire brødre, svoger, svigerinne, niese og nevø døde alle i Auschwitz. I Sverige kom Krupp i kontakt med andre norske flyktninger, og ble involvert i motstandsarbeid. Han ble vernepliktig major og hadde flere oppdrag inne i det okkuperte Norge. Under dekknavn tok Krupp seg på ski eller til fots over grensen, blant annet som kurer. Blant oppdragene i Norge var også å forhandle med kommunistiske motstandsgrupper som ikke ville la seg styre av London. Krupp ble på slutten av krigen befal i politistyrkene i Sverige. Han hadde god kontakt med etterretningsstaben hele sitt liv, og var på 1950-tallet tilknyttet forsvarets etterretningstjeneste, blant annet den hemmelige "stay behind". Han mottok utmerkelser fra flere land for sine tjenester. Etter krigen ble Krupp kaptein og kompanisjef i hæren. Han ble senere degradert og omplassert fordi regimentsjefen ikke ville la en jøde kommandere en av hans avdelinger. Degraderingen ble senere omgjort.Etter krigen fikk han kjøpt Søndre Tofte gård på Hundorp, og fikk konsesjon på jordveien under forutsetning av at han skulle bygge opp igjen det nedbrente Tofte hotell, men dette ble det ikke noe av. Han drev en konfeksjonsfabrikk i Oslo, men den ble flyttet til industriområdet i Lia i Sør-Fron i 1953. På det meste beskjeftiget fabrikken nesten hundre personer, de fleste var kvinner.I «Lillehammersaken» i 1973 ble Ahmed Bouchikhi drept på Lillehammer av israelske agenter fra Mossad. I 1987 fortalte Krupp til avisen Gudbrandsdølen at han hadde fått et uventet besøk av en gruppe israelere en måneds tid før i drapet. I 1996 oppsto det spekulasjoner om at han og hans kontakter i etterretningstjenesten kunne vært orientert om attentatet på forhånd. Lundkommisjonen kom til at det var mindre sannsynlig at Krupp skulle ha medvirket til å skjule agenter.


== Referanser ==


== Eksterne lenker ==
(en) Israel Krupp – WorldFootball.net 
(en) Israel Krupp – EU-Football.info 
(no) Israel Krupp – Norges Fotballforbund
Kleinmond

Kleinmond er en liten kystby i distriktet Overberg i provinsen Wes-Kaap i Sør-Afrika. Den ligger innenfor en UNESCO-vernet bisofære mellom Betty's Bay og Hermanus rundt 90 km øst for Cape Town. Byen har rundt 4 000 innbyggere. Den tidligere fiskerlandsbyen ligger 25 km sørøst for Hermanus i hjertet av Cape floraregion. 


== Etymologi ==
Byens navn har en spesiell bakgrunn. Siden munningen av den nærliggende elven Botrivier over tid har blitt blokkert av en sandbanke, renner den nå ut i sjøen gjennom en liten sideelv. Selve navnet Kleinmond kan derfor oversettes til «Liten munning». 


== Historie ==
Dette kystområdet har vært bebodd i ca. 20 000 år. Allerede i 1860 ble byen betraktet som et sommerferiested av bøndene i Caledon. I dag besøkes stedet av rundt 20 000 turister i løpet av sommeren, i tillegg til de fastboende som jevnlig tar seg en tur rundt i våtmarksområdet. 


== Dyreliv ==
Fra juni til november kan sørkapere ses fra kystlinjen, hvor hanner og hunner kommer for å parre seg og kalve. Villhester er av spesiell interesse, ettersom de streifer fritt i myrområdene rundt Bot River laguneområde, ikke langt fra Rooisands naturreservat. De antas å være Sør-Afrikas eneste flokk av villhester som lever i et våtmarksområde. 


== Referanser ==
Marian Balaz

Marian Balaz (født 25. oktober 1975) er en slovakisk handikappet idrettsutøver, som konkurrerer i langrenn og skiskyting. Han er synshemmet, og har ca 20 prosent synsevne på det ene øyet.Han deltar i de paralympiske vinterlekene 2010 i Vancouver; langrennssprint (1 km) og 10 km klassisk, i klassen for blinde. Dette er hans tredje paralympiske leker, men første gang han stiller uten ledsager. 


== Referanser ==


== Eksterne lenker ==
Profil på Vancouver 2010
Statoil Fuel & Retail

Statoil Fuel & Retail AS var et selskap som solgte petroleumsprodukter. Selskapet ble skilt ut fra Statoil (senere kalt Equinor) i 2010 og kjøpt opp av det canadiske selskapet Alimentation Couche-Tard i 2012. Stasjonene fortsatte å bruke merkenavnet Statoil til 2016, da både stasjonene og det norske datterselskapet byttet navn til Circle K.Selskapets hovedkontor lå i Oslo, og Jacob Schram var konsernsjef.


== Historie ==
Historien i Norge går tilbake til Norsk Brændselolje i 1920. I 1976 ble Norol etablert etter at Norsk Brændselolje, Norske OK og Norsk Hydros oljedivisjon fusjonerte. Statoil overtok Norol i 1991 og etablerte datterselskapet Statoil Norge som drev et nett av Statoil-merkede bensinstasjoner i Norge. Norol kjøpt opp alle BP Stasjoner i 1970 tallet.
Statoil Fuel & Retail ble etablert som Statoil Energy & Retail ASA 18. mai 2010, etter at det ble utskilt fra Statoils øvrige virksomhet. Det ble notert på Oslo Børs 22. oktober 2010. Børsnoteringen priset selskapet til 11,7 milliarder kroner. Det canadiske selskapet Alimentation Couche-Tard kjøpte selskapet i 2012, deriblant de 54 % av selskapet som Statoil eide per 18. april 2012. Selskapet ble strøket fra Oslo Børs 12. juni 2012.


== Stasjoner og geografisk fordeling ==
Selskapet hadde per 30. juni 2010 2 290 bensinstasjoner. 1 782 av dem var lokalisert i Skandinavia, mens de resterende 508 var lokalisert i Estland, Latvia, Litauen, Polen og Russland.
Stasjonene var fordelt som følger:


== Referanser ==


== Eksterne lenker ==
Offisielt nettsted
Michal Beladic

Michal Beladic (født 24. desember 1978) er en slovakisk handikappet idrettsutøver, som konkurrerer i alpint. Han er synshemmet.
Han deltar i de paralympiske vinterlekene 2010 i Vancouver, i slalåm, storslalåm, super-G og superkombinasjonen. Rett før disse vinterlekene kjørte han inn til andreplass i storslalåm i Paralympic Winter World Cup 2009 i Sollefteå. Hans landsmann, Norbert Holik vant dette rennet.I de paralympiske vinterlekene fikk han 15.-plass i slalåm.


== Referanser ==


== Eksterne lenker ==
Profil på Vancouver 2010
Langebergfjellene

Langebergfjellene er en fjellkjede beliggende i provinsen Western Cape i Sør-Afrika. Fjellkjeden går generelt i øst-vest-retning og er omtrent 170 km lang. Langebergs vestligste punkt ligger ca. 35 km vest for byen Swellendam; fjellkjeden ender rundt 30 km nordøst for Riversdale i øst. De åpne slettene i Karoo grenser til den nordlige delen av fjellkjeden, mens i sør ligger Agulhassletta og Overberg hvetebelte. På sørsiden av fjellkjeden finnes fynbos, med delvis afromontaneskog bortgjemt dypt inne i området. På den tørrere nordsiden utgjør karroidkratt vegetasjonen. 
Det er tre vernede områder langs fjellkjeden: Marloth naturreservat, Boosmansbos verneområde og Garcia nasjonalskog. De høyeste fjelltoppene ligger i Marloth naturreservat like nord for Swellendam, og kalles Clock Peaks (Misty Point har en høyde på 1 710 moh.). De har fått denne fellesbetegnelsen fordi lokalhistorien påstår at man kan fortelle hva tiden er ved å utnytte skyggekastene fra de syv fjellene som utgjør Clock Peaks. Langebergfjellene består i hovedsak av Table Mountain sandstein og fjellkjeden er en del av Cape Fold Belt. 
Fjellkjeden krysses av fire fjelloverganger, fra vest til øst er disse:

Cogmanskloof Pass, forbinder Montagu og Robertson
Tradouws Pass, forbinder Barrydale, Swellendam og Heidelberg
Garcia's Pass, forbinder Riversdale og Ladismith
Cloetes Pass, forbinder Mossel Bay og Ladismith


== Eksterne lenker ==
(en) Turguide for Swellendam
Damallsvenskan 2010

Damallsvenskan 2010 var den 23. sesongen av Damallsvenskan, det høyeste serienivået for fotball for kvinner i Sverige. Sesongen varte fra 3. april til 16. oktober, den nest tidligste sesongstarten gjennom tidene. Linköpings FC var regjerende mestre, mens de tidligere svenske mestrene Jitex var tilbake etter tre års fravær. Tyresö FF rykket opp fra 1. divisjon avdeling nord, og spilte i Damallsvenskan for første gang siden 1999.
LdB FC fra Malmö sikret seriegullet med tre av 22 kamper igjen å spille etter 1–1 borte mot Kopparbergs/Göteborg FC. Det var det første seriemesterskapet til Malmö siden 1994. LdB FC vant 18 av de første 20 kampene i en suveren sesong, og med 59 poeng ble de den mest suverene seriemesteren siden Umeå IK i 2007. Nederlandske Manon Melis ble toppscorer med 25 mål for Malmö-klubben, som også hadde hentet inn den islandske keeperen Þóra Helgadóttir fra Kolbotn og australsk-newzealandske Kathryn Gill fra Sunnanå. Kopparbergs/Göteborg tok sølv, deres beste prestasjon gjennom tidene, og kvalifiserte seg også for mesterligaen.
De nyopprykkede lagene markerte seg sterkt; Tyresö ble nummer fire og Jitex nummer seks. Det er første gang siden 1992 at et nyopprykket lag plasserer seg blant de fire beste, og det er første gang i historien at to nyopprykkede lag har vært blant de seks beste.
I den andre enden av tabellen rykket AIK ned etter fire sesonger i Damallsvenskan. To lag med lang historie i Damallsvenskan kjempet om å unngå nedrykk; i siste serierunde vant Hammarby og gikk dermed forbi Sunnanå på tabellen, slik at to Stockholmslag beholdt plassen. Sunnanå måtte derimot ned i 1. divisjon for første gang siden 2000.


== Tabell ==
K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Innslupne mål; MF = Målforskjell; P = Poeng

Lagene over den blå streken ligger på en tabellplass som kvalifiserer for mesterligaen 2011/12. Lagene under den røde streken ligger i nedrykksposisjon. (N) markerer lag som rykket opp før sesongen, og (M) markerer forrige sesongs seriemester.
Ralph Johannesen

Ralph Hartløv Johannesen (født 1. februar 1958) er en norsk hundekjører og turistvert på Fagerheim på Hardangervidda.
Johannessen har kjørt Finnmarksløpet 12 ganger. Han vant Finnmarksløpet 2010 og har også to andreplasser. Han vant Gausdal Maraton og Pasvik Trail i 2012. Han vant Femundløpet F600 2013 (NM langdistanse åpen klasse). Han representerer Hallingen hundekøyrarlag.


== Plasseringer i Iditarod ==


== Eksterne lenker ==
(en) Ralph Johannessen – Iditarod Trail Sled Dog Race
Flissemi

Flissemi er en vanlig betegnelse på en semitrailer med takåpning og tipp enten til siden eller bakover. Dette er trailere som egner seg godt til transport både av løsmasser som flis, søppel og bark, og til transport av pallegods og trelast.
Petter Molaug

Petter Bjerregaard Molaug (født 19. desember 1944 i Tønsberg) er en norsk arkeolog, tidligere ansatt ved Norsk institutt for kulturminneforskning (NIKU). Han er magister i nordisk arkeologi ved Universitetet i Oslo. 
Fram til 1994 arbeidet han hos Riksantikvaren, utgravningskontoret for Oslo, hvor han var tilknyttet med mellomrom siden 1970. I perioden 1999-2003 var Molaug forskningssjef og avdelingsleder for Landskapsavdelingen i NIKU, og i perioden 2003-2005 gruppeleder for avdelingen Arkeologiske utgravninger. 
Han er sentral bak Interesseforeningen Oslos Middelalder og Oslo Middelalderfestival, og regnes som en nestor i Oslos middelalderhistorie.


== Bibliografi ==
(no) Publikasjoner av Petter Molaug i forskningsdokumentasjonssystemet CRIStin


== Eksterne lenker ==
(en) Petter Molaug på Internet Movie Database
Peter Graves

Peter Graves (født Peter Aurness 18. mars 1926 i Minneapolis i Minnesota, død 14. mars 2010 i Los Angeles i California) var en amerikansk skuespiller. Han er kjent for sin rolle som Jim Phelps i fjernsynsserien Mission: Impossible i perioden 1967 til 1973, og under relanseringen av samme serie fra 1988 til 1990. Hans foreldre var Rolf Cirkler Aursnes og Ruth Duesler, barn av henholdsvis norske og tyske immigranter. Graves var yngre bror av skuespiller James Arness (Kruttrøyk, I ville vesten, McClain).


== Filmografi i utvalg ==
1980: Hjelp, vi flyr!
1982: Hjelp vi flyr igjen
1993: Addams Family Values


== Referanser ==


== Eksterne lenker ==
(en) Peter Graves på Internet Movie Database 
(sv) Peter Graves i Svensk Filmdatabas 
(da) Peter Graves på Filmdatabasen 
(da) Peter Graves på Scope 
(fr) Peter Graves på Allociné 
(en) Peter Graves på AllMovie 
(en) Peter Graves hos Turner Classic Movies 
(en) Peter Graves hos Rotten Tomatoes 
(en) Peter Graves hos The Movie Database 
(en) Peter Graves hos Internet Broadway Database
Kostanaj

Kostanaj, tidligere kjent som Kustanaj (russisk: Кустанай, inntil 1997) og Nikolajevsk (russisk: Николаевск, inntil 1895) er en by som ligger nord i Kasakhstan ved elven Tobol. Byen har 223 600 innbyggere. Kostanaj er hovedstad i Kostanaj oblast.


== Eksterne lenker ==
Offisielt nettsted 
(en) Kostanay – kategori av bilder, video eller lyd på Commons
Tsitsikammafjellene

Tsitsikammafjellene er en fjellkjede som ligger langs kysten i regionen Garden Route i de sørlige provinsene Western Cape og Eastern Cape i Sør-Afrika. Den strekker seg ca. 80 km fra Keurbooms-elven like nord for Plettenberg Bay til Kareedouw Pass i øst i nærheten av byen Kareedouw. Fjellkjeden består nesten utelukkende av Table Mountain sandstein som er svært motstandsdyktig mot erosjon. Peak Formosa er det høyeste punktet i fjellkjeden med en høyde på 1 675 moh. Klimaet i fjellkjeden er svært mildt, med temperaturvariasjoner vanligvis bare mellom 10 °C og 25 °C og nedbørsmengden passerer 1 000 mm pr. år. Dermed er regionen hjem til frodig fynbos og afromontane, tempererte galleriskoger. Snø forekommer enkelte ganger på de høyeste toppene om vinteren. 
Fjellenes topografi er interessant, i og med at fjellkjeden stiger brått oppover fra sør i en tydelig definert linje som går nesten i rett øst-vest-retning ved breddegrad 34° sør. Dette skyldes den svært naturlige fremveksten av Table Mountain sandstein i en antiklinal, foldet berggrunn over det omkringliggende Tsitsikamma-kystplatået. 


== Regionen ==
Tsitsikamma nasjonalpark ligger like nord for fjellkjeden, ute på Det indiske hav. Området mellom Tsitsikammafjellene og havet bærer også navnet Tsitsikamma og karakteriseres av noen bondegårder, små bosetninger og tett afromontane (temperert) galleriskog. Denne regionen ligger på et 200 meter høyt platå mellom fjell og bratte klipper som skråner ned mot Det indiske hav. Bloukrans Bridge danner grensen mellom provinsene Eastern Cape og Western Cape, og det er her verdens høyeste strikkhopp utføres. 
Tsitsikamma betyr «stedet med mye vann».
Semmy Schilt

Semmy Schilt, også kjent som Sem Schilt, (født 27. oktober 1973) er en profesjonell nederlandsk kickbokser, Mixed martial arts-utøver , Ashihara karateutøver, og fire ganger (tre ganger på rad) K-1 World GP champion.


== Referanser ==


== Eksterne lenker ==
Offisielt nettsted 
(en) Semmy Schilt – kategori av bilder, video eller lyd på Commons 
(en) Semmy Schilt på Internet Movie Database 
(fr) Semmy Schilt på Allociné 
(en) Semmy Schilt på AllMovie 
(en) Semmy Schilt hos The Movie Database 
Semmy Schilt på Twitter 
Semmy Schilt på Facebook 
(en) Semmy Schilt – Sherdog
Neil Abercrombie

Neil Abercrombie (født 26. juni 1938 i Buffalo, New York) er en amerikansk politiker som representerer Det demokratiske parti. Han representerte Hawaiis første kongressdistrikt i Representantenes hus fra 20. september 1986 til 3. januar 1987, og fra 3. januar 1991 til 26. februar 2010. Han trakk seg i februar for å stille til Hawaiis guvernørvalg 2010. Han prøvde å bli gjenvalgt i 2014, men tapte det demokratiske primærvalget for David Ige, som senere ble guvernør.


== Referanser ==


== Eksterne lenker ==
«Abercrombie For Governor». Offisiell valgkampside. Arkivert fra originalen 5. november 2013.  Arkivert 5. november 2013 hos Wayback Machine.(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Chatroulette

Chatroulette er en internettside som baserer seg på webkamera-chat med Adobe Flash. Sidens konsept er at brukerne blir direkte koblet sammen med en annen tilfeldig bruker som også benytter seg av programmet. Man kan når som helst velge å forlate den videobaserte samtalen og starte en ny samtale med en tilfeldig person. Å bli hektet av en samtale omtales som å bli «nexted»
Chatroulette ble startet i november 2009 av en 17 år gammel student fra Moskva Andreij Ternovskij. Chatroulettes popularitet økte etter at det i februar 2010 det ble omtalt i flere aviser og tv-program.


== Eksterne lenker ==
(en) Offisielt nettsted 
(en) Chatroulette – kategori av bilder, video eller lyd på Commons 
Profile of Andrey Ternovskiy in The New Yorker
Sjøkadettforeningen av 1898 Valkyrien

Sjøkadettforeningen av 1898, Valkyrien er Sjøkrigsskolens studentforening. Valkyrien ble i 1898 grunnlagt av Christoffer B. Meyer, og har siden den tid fungert som forening med hensikt på å ivareta sosiale interesser ved Sjøkrigsskolen.
Hentet fra formålsparagrafen: "Foreningen skal legge forholdene til rette for at medlemmene kan dyrke og videreutvikle sine interesser for sosialt samhold, kameratskap og fysisk fostring."
Valkyrien er en selvstendig forening som er av kadetter, for kadetter, hvis virke strekker seg utover det akademiske. Foreningen har som mål å samle Sjøkrigsskolens kadetter, ta vare på tradisjoner og opprettholde humør og engasjement. Ulike arrangementer arrangeres, der det mest sentrale er den årlig festmiddagen på stiftelsesdagen. Foreningen har egen bar, med navnet Valhall.
Mottoet er «EX UNITATE VIRES» som betyr «fra fellesskap kommer vekst».


== Utmerkelser ==
Sjøkadettforeningen av 1898, Valkyriens Orden tildeles som "belønning for utmerkede fortjenester for foreningen og fellesskapet". Valkyriens Ordenen er oppkalt etter vår forening og leder, og er inndelt i tre klasser:

Æresmedlem
Ridder
Einherje


== Valkyrieringen ==
Valkyriens medlemmer mottar Valkyrieringen (også kalt Sjøkrigsskoleringen) etter fullført utdanning ved oppnåelse av visse krav. Først og fremst må man ha bestått og fullført Sjøkrigsskoleutdanningen, men også ha vært medlem i foreningen i tre år. Valkyrienringen er støpt i gull og er preget av Valkyriens logo, en gyllen stjerne på sort bunn. Ringen deles ut under en formell ringseremoni ved graduasjon. Den kan kun kjøpes med kjøpetillatelse fra Ordenskanselliet. Valkyrieringen som symbol ble innført i 1937.


== Dogwatch ==
Dogwatch er navnet på Valkyriens tidsskrift og utgis flere ganger i året. Tidsskriftet omfatter aktiviteten på skolen, samt artikler om aktuelle temaer som opptar kadettene. Kadettene lager magasinet selv, med unntak av trykking.
Det har historisk blitt utgitt i varierende antall utgivelser per år, men de senere år har redaksjonen utgitt fire magasiner årlig. Senere år har også alle utgivelsene båret et tema. Artiklene har da gjenspeilet dette temaet. Dogwatch fordeles i dag også til alle forsvarets avdelinger.


== Eksterne lenker ==
Valkyriens hjemmeside
Carole Lombard

Carole Lombard (født Jane Alice Peters 6. oktober 1908 i Fort Wayne i Indiana i USA, død 16. januar 1942 i Potosi Mountain i Nevada) var en amerikansk skuespillerinne. 


== Liv og virke ==


=== Bakgrunn ===
Carole Lombard ble født som det yngste av tre barn til Frederick Christian Peters (1875–1935) og Elizabeth Jayne (Knight) Peters (1876–1942), og vokste opp i et velstående hjem. Da hun var åtte år gammel,skilte foreldene seg. Hun ble da med søsknenene og moren til Los Angeles-området.


=== Karriere ===
Carole Lombard gjorde sin filmdeby i 1921 i A Perfect Crime, men gjennombruddet kom i 1934 i Howard Hawks film Primadonna. 
Lombard gjorde seg bemerket i screwballkomedier i 1930-årene, inkludert Den store komedie (1934), The Gay Bride (1934), Hands Across the Table (1935), Intet hellig (1937) og Like barn leker best (1941). Hun ble nominert til Oscar for beste kvinnelige hovedrolle for rolletolkningen sin i Godfrey kan alt (1936). 
Lombard var gift med to skuespillere, først med William Powell fra 1931 til 1933 og deretter med Clark Gable fra 1939 og frem til sin død. Hun stod på toppen av sin karriere da hun omkom i en flyulykke 33 år gammel. 
Lombard fikk en stjerne på Hollywood Walk of Fame i 1960. I 1999 ble hun kåret til tidenes 23. største kvinnelige filmlegende av Det amerikanske filminstituttet.


== Filmografi (utvalg) ==


=== Spillefilmer ===

1930 – Kjærlighet forbudt

1930 – Man of the World

1930 – Ingen fler orkideer

1932 – En mann for meg

1932 – Bolero

1933 – Æresglorien

1934 – We're Not Dressing

1934 – Den store komedie

1934 – The Gay Bride

1935 – Rumba

1935 – Hands Across the Table

1936 – Godfrey kan alt

1937 – Intet hellig

1937 – Ikke et sant ord

1938 – Jeg går fruen tilhånde

1939 – Som skapt for hverandre

1939 – Bare i navnet

1940 – Få er utvalgte

1940 – They Knew What They Wanted

1941 – Like barn leker best

1942 – Å være eller ikke være


== Referanser ==


== Eksterne lenker ==
Offisielt nettsted 
(en) Carole Lombard – kategori av bilder, video eller lyd på Commons 
(en) Carole Lombard – galleri av bilder, video eller lyd på Commons 
(en) Carole Lombard på Internet Movie Database 
(sv) Carole Lombard i Svensk Filmdatabas 
(da) Carole Lombard på Filmdatabasen 
(fr) Carole Lombard på Allociné 
(en) Carole Lombard på AllMovie 
(en) Carole Lombard hos Turner Classic Movies 
(en) Carole Lombard hos Rotten Tomatoes 
(en) Carole Lombard hos The Movie Database 
Artikkelen har ingen egenskaper for filmpersondatabaser i Wikidata